**Māra Bondara piemiņas pasākums Steķu šautuvē**

**un atklātais šaušanas treniņš**

**disciplīnā SK-35 (skrejošā mežacūka 35m)**

**NOLIKUMS**

1. **Laiks** – 2020.gada 23.maijs
2. **Vieta** – šautuve ,,Steķi” Turku pagastā, Līvānu novadā
3. **Pasākumu organizē** – biedrība “Latgales tematiskie ciemi”
4. **Atbalstītāji** – SIA “Green Juniper”
5. **Dalībnieki –** ikviena fiziska persona, kura samaksājusi dalības maksu, apguvusi nepieciešamās iemaņas pareizi rīkoties ar ieroci un atbilst normatīvo aktu prasībām par vecuma ierobežojumiem
6. **Dalībnieku pieteikšanās** – līdz 22. maijam;

[taliszalva@tvnet.lv](mailto:taliszalva@tvnet.lv) vai pasākuma dienā no plkst. 9.30 -15.00

1. **Sākums** – plkst. 10.00
2. **Šaušana notiek** –atbilstoši LŠF noteikumiem šaušanas disciplīnā „skrejošā mežacūka 35m”
3. **Pamatsēriju šaušanas kārtība** – pēc izlozēta saraksta, grupās pa 5 dalībnieki
4. **Vērtēšana** –individuāli rezultāts Meistaru grupas konkurencē tiek noteikts pēc visu izpildīto sēriju rezultātu summas. Junioru konkurencē un Amatieru grupas konkurencē rezultāts tiek noteikts pēc divu izpildīto pamatsēriju rezultātu summas. Komandu konkurencē rezultāts tiek noteikts pēc visu komandas šāvēju izpildīto divu pamatsēriju rezultātu summas. Apbalvoti tiek 1.-3.vietas ieguvēji Meistaru grupas konkurencē, Amatieru grupas konkurencē, junioru un komandu konkurencē. Treniņa rezultāti tiks ieskaitīti Latvijas kausa izcīņas kopvērtējumā.
5. **Dalības maksa** – 15 eiro, junioriem un sievietēm 7 eiro.
6. **Piešaude** – 22.maijā no plkst.15.00
7. **Paralēli notiek atklātais treniņš automātiskajā tranšejā (individuāli) saskaņā ar LŠF automātiskās tranšejas noteikumiem.**
8. Sēriju skaits nav ierobežots,( sērija 5 eiro), pirmie seši dalībnieki divu labāko sēriju summā cīnās finālā. Fināls notiek saskaņā ar LŠF automātiskās tranšejas noteikumiem.
9. Papildus ir iespēja šaut ar pneimatisko ieroci disciplīnā SK-10 (ja telpās, tad SK-7. Maksa par vienu sēriju( desmit šāvieni ) 1 EUR.
10. **Pusdienas** – līdzpaņemtās un īpaši iecienītā “Māra soļanka” visiem dalībniekiem un līdzbraucējiem.
11. **Informācija** – [www.sasa.lv](http://www.sasa.lv/), tālr. 26181557 Tālis Zalva un tālr. 26595334 Zane Praņevska
12. P.s. Pasākuma laikā būs pieejama munīcija tranšejas stenda vingrinājuma izpildei.

SVARĪGI!!!

Ievērojot Ministru kabineta 2020. gada 12. marta rīkojuma Nr.103 "Par ārkārtējās situācijas izsludināšanu", paredzētos ierobežojumus klātienes sporta pasākumos:

### šautuves teritorijā , ievērojot 2 metru savstarpējo distanci, vienlaicīgi varēs atrasties tikai 5 dalībnieku grupa, kas izpilda vingrinājumu un 5 cilvēku grupa, kas gatavojās izpildīt vingrinājumu. Dalībnieku plūsmu regulēs instruktori;

### treniņā neiesaistās bērni jaunāki par 7 gadiem;

### dalībniekiem jāievēro sporta norises vietas pārvaldnieka un instruktoru norādījumi.

Dalībniekiem pašiem jāseko savam veselības stāvoklim un ar salimšanas simptomiem nevajag piedalīties pasākumā un apdraudēt līdzcilvēku veselību!